rejauldu/bengali-wikipedia huggingface dataset:
ভারতের মহারাষ্ট্রে কোয়না বাঁধ অন্যতম বৃহত্তম নদী বাঁধ। এটি একটি রাবল-কংক্রিটের বাঁধ, যা কোয়না নদীর উপর নির্মিত।কোয়না নদীর উৎস সহ্যাদ্রি পর্বতমালার শৈলশহর মহাবালেশ্বর এ। বাঁধটি  পশ্চিম ঘাটের কোলে চিপলুন এবং কারাদ এর সংযোগকারী জাতীয় সড়কের কাছে,সাতারা জেলার কোয়নানগর-এ অবস্থিত।   ইতিহাস বিংশ শতাব্দীর প্রথম দিকে একটি জরিপে কোয়না নদীকে একটি সম্ভাব্য হাইড্রো-ইলেকট্রিক সোর্স হিসাবে বর্ণনা করা হয়। প্রথম বিশ্বযুদ্ধের পর টাটা গ্রুপ কর্তৃক কোয়না নদীর জলবিদ্যুৎ প্রকল্পের অনুসন্ধান করা হয়। ১৯২৮ সালের আর্থিক সংকটের ফলে প্রকল্পটি বাতিল হয়ে যায়। ভারত স্বাধীন হওয়ার পর, এটি মহারাষ্ট্র সরকার কর্তৃক গ্রহণ করা হয়। ১৯৫১ সালে কোয়না বাঁধ প্রকল্পটির দিকে নজর পড়তে শুরু করে। প্রকল্পটি ১৯৫৩ সালে অনুমোদন করা হয় এবং ১৯৫৪ সালের প্রথম দিকে নির্মাণ কাজ শুরু হয়।   বর্ণনা  বাঁধ নির্মাণের প্রধান উদ্দেশ্য ছিল জলবিদ্যুৎউৎপাদন এবঙ্গি প্রতিবেশী এলাকায় কিছু সেচ ব্যবস্থা। বর্তমানে এটি ভারতের বৃহত্তম ক্ষমতা সম্পন্ন জলবিদ্যুৎ প্রকল্প যার মোট ইনস্টল ক্ষমতা । তার বিদ্যুৎ উৎপাদন সম্ভাবনার কারণে  কোয়না নদীকে 'লাইফ লাইন মহারাষ্ট্র'. বিবেচনা করা হয় । বাম|থাম্ব|মহারাষ্ট্রে কোয়না বাঁধ বাম|থাম্ব| শিবাজিসাগর হ্রদ thumb|বাইরের সুইচইয়ার্ড  বাঁধের স্পিলওয়েটি কেন্দ্রস্থলে অবস্থিত। এতে ৬টি রেডিয়াল গেট রয়েছে যা বর্ষাকালে অর্থাৎ বন্যার মরশুমে বন্যা নিয়ন্ত্রণের একটি গুরুত্বপূর্ণ ভূমিকা পালন করে। বাঁধের ক্যাচমেন্ট এলাকা কোয়না নদী ও সম্পর্কিত শিবাজিসাগর হ্রদ অঞ্চল জুড়ে যা দৈর্ঘ্যে প্রায় । স্বাধীনতার পরে ভারতে তৈরি বৃহত্তম সিভিল এঞ্জিনীয়ারিং প্রকল্প গুলির মধ্যে এটি অন্যতম। কোয়না জলবিদ্যুৎ প্রকল্পটি মহারাষ্ট্র রাজ্য বিদ্যুৎ বোর্ড দ্বারা পরিচালিত হয়।  এই বাঁধটিকে সাম্প্রতিক অতীতে অনেক ভূমিকম্প সহ্য করতে হয়েছে যার মধ্যে রয়েছে ১৯৬৭ সালে কোয়নানগর ভূমিকম্প; এই ভূমিকম্পের বাঁধটিতে কিছু ফাটল সৃষ্টি হয়। দুর্যোগের পরে,ফাটলগুলির গ্রাউটিং সম্পন্ন হয়। এছাড়াও বাঁধের শরীরে অভ্যন্তরীণ ছিদ্র তৈরি করা হয় হাইড্রোস্ট্যাটিক চাপ থেকে মুক্তি পেতে। ভারতীয় বৈজ্ঞানিক সংস্থারা এই অঞ্চলে একটি গভীর বোরহোল ড্রিল করার জন্য একটি উচ্চাভিলাষী প্রকল্প প্রণয়ন করে এবং ভূমিকম্প কার্যকলাপের গভীরভাবে অধ্যয়ন করে। এটি ভূমিকম্পের আরও ভাল বোঝাপড়া এবং সম্ভাব্য পূর্বাভাসে সাহায্য করবে। প্রস্তাবটি হচ্ছে ৭ কিলোমিটার পর্যন্ত খনন করে,জলাধার-এর শারীরিক, ভূতাত্ত্বিক এবং রাসায়নিক প্রক্রিয়া কীভাবে 'রিয়েল টাইম'এ সময়ে ভূমিকম্পের ঝুঁকি সৃষ্টি করে, সে ব্যাপারে জ্ঞান লাভ করা। এটি ভারতীয় বিজ্ঞানীদের নেতৃত্বে একটি আন্তর্জাতিক প্রকল্প হতে চলেছে ।  ১৯৭৩ সালে বাঁধের নন-ওভারফ্লো অংশকে শক্তিশালী করা হয় ও ২০০৬ সালে স্পিলওয়ে বিভাগকে শক্তিশালী করা হয় । এখন বাঁধটি ভবিষ্যতে ১৯৬৭ সালের তুলনায় উচ্চতর তীব্রতা সহ যে কোন ভূমিকম্প এর থেকে নিরাপদ বলে আশা করা হচ্ছে।   আরও দেখুন    কোয়না জলবিদ্যুৎ প্রকল্প  কোয়না বন্যপ্রাণী অভয়ারণ্য  ভারতের পাওয়ার স্টেশন   তথ্যসূত্র    বহিঃসংযোগ      বিষয়শ্রেণী:মহারাষ্ট্রের বাঁধ বিষয়শ্রেণী:গ্র্যাভিটি ড্যাম বিষয়শ্রেণী:ভারতের জলবিদ্যুত কেন্দ্র বিষয়শ্রেণী:ভারতের বাঁধ বিষয়শ্রেণী:২০শ শতাব্দীতে ভারতের স্থাপত্য
কোশী, কোশি অথবা কোসী (,  , ) সপ্তকোশী (, ) হল ভারত ও নেপালের মধ্যদিয়ে বাহিত একটি গুরুত্বপূর্ণ নদী। নদীটি নেপাল এর উত্তরে নেপাল-তিব্বত সীমান্তের কাছে নেপালর হিমালয় পর্বত থেকে উৎপন্ন হয়েছে। নদীটি সাতটি প্রধান জলধার বা নদী থেকে উৎপন্ন হয়েছে। এই নদী গুলি দুধ কোশী, সোন কোশী, অরুন কোশী, প্রভৃতি। এগুলিকে একত্রে সপ্ত কোশীও বলে। নদীটি নেপালের মধ্য প্রবাহীত হয়ে ভারতের বিহার রাজ্যে প্রবেশ করে। এর পর নদীটি বিহারে সমভূমি অতিক্রম করে গঙ্গা নদীতে মিলিত হয়েছে।  অববাহিকা নদীটির মোট দৈর্ঘ্য ৭২০ কিলোমিটার ও অববাহিকা এলাকার আয়তন ৭৪,০০০ বর্গ কিলোমিটার। এই অববাহিকার বেশির ভাগ এলাকা বিহার রাজ্যেই অবস্থিত।Nayak, J. (1996). Sediment management of the Kosi River basin in Nepal. In: Walling, D. E. and B. W. Webb (eds.) Erosion and Sediment Yield: Global and Regional Perspectives. Proceedings of the Exeter Symposium July 1996. IAHS Publishing no. 236. Pp. 583–586.  তথ্যসূত্র  বিষয়শ্রেণী:ভারতের নদী বিষয়শ্রেণী:নেপালের নদী বিষয়শ্রেণী:বিহারের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:গঙ্গার উপনদী বিষয়শ্রেণী:১ নং প্রদেশের নদী বিষয়শ্রেণী:তিব্বতের নদী
রবার্ট সেড্রিক শেরিফ (৬ জুন ১৮৯৬ – ১৩ নভেম্বর ১৯৭৫) একজন ইংরেজ নাট্যকার ও চিত্রনাট্যকার। তিনি জার্নিস এন্ড (১৯২৮) নাটকের জন্য সর্বাধিক পরিচিত, যা প্রথম বিশ্বযুদ্ধ চলাকালীন সেনা কর্মকর্তা হিসেবে তার অভিজ্ঞতার আলোকে রচিত। তার অন্যান্য উল্লেখযোগ্য নাটক হল ব্যাজার্স গ্রিন (১৯৩০), সেন্ট হেলেনা (১৯৩৬), মিস মেবল (১৯৪৮), হোম অ্যাট সেভেন (১৯৫০) ও দ্য হোয়াইট কারনেশন (১৯৫৩)। এছাড়া তিনি কয়েকটি চলচ্চিত্রের চিত্রনাট্য লিখেছেন, তন্মধ্যে গুডবাই, মিস্টার চিপস (১৯৩৯) চলচ্চিত্রের লেখনীর জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন এবং দ্য ড্যাম বাস্টার্স (১৯৫৫) ও দ্য নাইট মাই নাম্বার কেম আপ (১৯৫৫) চলচ্চিত্রের লেখনীর জন্য শ্রেষ্ঠ ব্রিটিশ চিত্রনাট্য বিভাগে দুটি বাফটা পুরস্কারের মনোনয়ন লাভ করেন।   সৃষ্টিকর্ম   নাটক   আ হিচ ইন দ্য প্রসেডিংস (১৯২১)  দ্য উডস অব মিডোসাইড (১৯২২)  প্রফিট অ্যান্ড লস (১৯২৩)  কর্নলো-ইন-দ্য-ডাউনস (১৯২৪)  দ্য ফিউডাল সিস্টেম (১৯২৫)  মিস্টার ব্রিডিস ফিঙ্গার (১৯২৬)  জার্নিস এন্ড (১৯২৮)  ব্যাজার্স গ্রিন (১৯৩০)  উইন্ডফল (১৯৩৩)  সেন্ট হেলেনা (১৯৩৬)  মিস মেবল (১৯৪৮)  হোম অ্যাট সেভেন (১৯৫০)  দ্য হোয়াইট কারনেশন (১৯৫৩)  দ্য লং সানসেট (১৯৫৫)  দ্য টেলিস্কোপ (১৯৫৭)  আ শ্রেড অব এভিডেন্স (১৯৬০)   চলচ্চিত্রের চিত্রনাট্য   দ্য টয়লার্স (১৯১৯)  দি ইনভিজিবল ম্যান (১৯৩৩)  ওয়ান মোর রিভার (১৯৩৪)  দ্য রোড ব্যাক (১৯৩৭)  গুডবাই, মিস্টার চিপস (১৯৩৯)  দ্য ফোর ফিদার্স (১৯৩৯)  দ্যাট হ্যামিল্টন ওম্যান (১৯৪১)  দিস অ্যাবাভ অল (১৯৪২)  স্ট্যান্ড বাই ফর অ্যাকশন (১৯৪২)  অড ম্যান আউট (১৯৪৭)  কোয়ার্টেট (১৯৪৮)  ট্রায়ো (১৯৫০)  নো হাইওয়ে ইন দ্য স্কাই (১৯৫০)  দ্য ড্যাম বাস্টার্স (১৯৫৫)  দ্য নাইট মাই নাম্বার কেম আপ (১৯৫৫)  কার্ডস উইথ আঙ্কল টম (১৯৫৫; টেলিভিশন)  দি অগবার্ন স্টোরি (১৯৬৩; টেলিভিশন)   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল  ১৯৩৯ ১২তম একাডেমি পুরস্কার শ্রেষ্ঠ উপযোগকৃত চিত্রনাট্য গুডবাই, মিস্টার চিপস   ১৯৫৬ ৯ম ব্রিটিশ অ্যাকাডেমি চলচ্চিত্র পুরস্কার শ্রেষ্ঠ ব্রিটিশ চিত্রনাট্য  দ্য ড্যাম বাস্টার্স   দ্য নাইট মাই নাম্বার কেম আপ    তথ্যসূত্র    বহিঃসংযোগ      Sherriff's literary agents      The Man from Esher and his Theatre of War      বিষয়শ্রেণী:১৮৯৬-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ চিত্রনাট্যকার বিষয়শ্রেণী:২০শ শতাব্দীর ইংরেজ নাট্যকার বিষয়শ্রেণী:২০শ শতাব্দীর ইংরেজ লেখক বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ পুরুষ নাট্যকার বিষয়শ্রেণী:ইস্ট সারি রেজিমেন্টের কর্মকর্তা বিষয়শ্রেণী:নিউ কলেজ, অক্সফোর্ডের প্রাক্তন শিক্ষার্থী বিষয়শ্রেণী:প্রথম বিশ্বযুদ্ধে ব্রিটিশ সামরিক কর্মকর্তা বিষয়শ্রেণী:রয়্যাল সোসাইটি অব লিটারেচারের ফেলো বিষয়শ্রেণী:সোসাইটি অব অ্যান্টিকোয়েরিজ অব লন্ডনের ফেলো
মুহাম্মদ আবদুল মুহিত একজন বাংলাদেশী কূটনীতিক। বর্তমানে তিনি নিউইয়র্কে জাতিসংঘে বাংলাদেশের স্থায়ী প্রতিনিধি হিসেবে দায়িত্ব পালন করছেন। এখানে যোগদানের আগে, তিনি হাঙ্গেরি, স্লোভেনিয়া এবং স্লোভাকিয়াতে রাষ্ট্রদূত হিসাবে সমকালীন স্বীকৃতি সহ অস্ট্রিয়ায় বাংলাদেশের রাষ্ট্রদূত হিসেবে দায়িত্ব পালন করেন। তিনি জাতিসংঘ শান্তিনির্মাণ কমিশনের চেয়ারম্যান এবং লিঙ্গ সমতা ও নারীর ক্ষমতায়ন (ইউএন উইমেন)-এর জন্য জাতিসংঘ সত্তার নির্বাহী বোর্ডের সভাপতি হিসেবেও দায়িত্ব পালন করছেন।   জীবনের প্রথমার্ধ  মুহিত ঢাকা বিশ্ববিদ্যালয় থেকে সমাজবিজ্ঞানে বিএসএস এবং এমএসএস সম্পন্ন করেন। তিনি বিসিএস (এফএ) ক্যাডারের ১১তম ব্যাচে ১৯৯৩ সালে বাংলাদেশ ফরেন সার্ভিসে যোগদান করেন। তিনি কুয়েত বিশ্ববিদ্যালয় থেকে আরবি ভাষায় ডিপ্লোমা করেন।   কর্মজীবন  মুহিত কুয়েতে বাংলাদেশ দূতাবাসের দ্বিতীয় সচিব, রোমে বাংলাদেশ দূতাবাসের প্রথম সচিব, বাংলাদেশের দোহা দূতাবাসের কাউন্সেলর, নিউইয়র্কে বাংলাদেশের স্থায়ী মিশনে কাউন্সেলরসহ বিভিন্ন বাংলাদেশ মিশনে দায়িত্ব পালন করেছেন। তিনি ২০১২ থেকে ২০১৫ সাল পর্যন্ত ওয়াশিংটন ডিসিতে বাংলাদেশ দূতাবাসের ডেপুটি চিফ অব মিশন ছিলেন। তারপর, তিনি ২০২০ সাল পর্যন্ত এস্তোনিয়া এবং আইসল্যান্ডে একযোগে স্বীকৃতি নিয়ে ডেনমার্কে বাংলাদেশের রাষ্ট্রদূত হিসেবে যোগদান করেন।   তথ্যসূত্র   বিষয়শ্রেণী:জাতিসংঘে নিযুক্ত বাংলাদেশের স্থায়ী প্রতিনিধি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:এস্তোনিয়ায় বাংলাদেশের রাষ্ট্রদূত বিষয়শ্রেণী:ডেনমার্কে বাংলাদেশের রাষ্ট্রদূত বিষয়শ্রেণী:আইসল্যান্ডে বাংলাদেশের রাষ্ট্রদূত
উইলবার এডিসন স্মিথ (ইংরেজি ভাষায়: Wilbur Addison Smith) (জন্ম: ৯ই জানুয়ারি, ১৯৩৩ - মৃত্যু: ১৩ নভেম্বর, ২০২১) জনপ্রিয় আফ্রিকান ঔপন্যাসিক। তার জন্ম উত্তর রোডেশিয়ার (বর্তমানে জাম্বিয়া) ব্রোকেন হিলে। দক্ষিণ আফ্রিকায় পড়াশোনা শেষে কিছুকাল সাংবাদিকতা করেন। অ্যাকাউন্টেন্টের চাকরি করার সময়ই প্রথম উপন্যাস লিখেন। বর্তমানে লন্ডনে বসবাস করছেন। তার উপন্যাসগুলো অধিকাংশ সময়ই তিনটি সিরিজের যেকোন একটির অন্তর্ভুক্ত হয়ে থাকে। সিরিজগুলো হচ্ছে, কোর্টনি, প্রাচীন মিশর ও ব্যালান্টাইন। ২০১৪ সালের হিসাব অনুযায়ী তার প্রকাশিত ৩৫টি উপন্যাসের ১২ কোটি কপি বিক্রি হয়েছে, যার মধ্যে প্রায় আড়াই কোটি বিক্রি হয়েছে শুধু ইতালিতে।  মৃত্যু  ১৩ই নভেম্বর, ২০২১, উইলবার স্মিথের ওয়েব সাইটের একটি নিউজ লেটারে তার মৃত্যুর সংবাদ প্রকাশ করা হয়। এখানে জানানো হয় স্মিথ তার ক্যাপ টাউনের বাড়িতে সে দিন সকালে আকস্মিকভাবে মৃত্যু বরন করেন। তার বয়স হয়েছিল ৮৮ বৎসর।    রচনাবলী   কোর্টনি সিরিজ   When the Lion Feeds ১৯৬৪  The Sound of Thunder ১৯৬৬  A Sparrow Falls ১৯৭৭  The Burning Shore ১৯৮৫  Power of the Sword ১৯৮৬  Rage ১৯৮৭  A Time to Die ১৯৮৯  Golden Fox ১৯৯০  Birds of Prey ১৯৯৭  Monsoon ১৯৯৯  Blue Horizon ২০০৩  The Triumph Of The Sun ২০০৫ (Courtney and Ballantyne)  Assegai ২০০৯   প্রাচীন মিশর সিরিজ   রিভার গড ১৯৯৩  দ্য সেভেন্থ স্ক্রল ১৯৯৫  ওয়ারলক ২০০১  দ্য কোয়েস্ট ২০০৭  ডেজার্ড গড ২০১৪  ফারাও ২০১৬  প্রাচীন মিশর সিরিজের সমস্ত বইয়ের বাংলা অনুবাদ প্রকাশিত হয়েছে।   ব্যালান্টাইন সিরিজ   A Falcon Flies aka Flight of the Falcon ১৯৮০  Men of Men ১৯৮১  The Angels Weep ১৯৮২  The Leopard Hunts in Darkness ১৯৮৪  The Triumph Of The Sun ২০০৫ (Courtney and Ballantyne)   একক উপন্যাসসমূহ   The Dark of the Sun ১৯৬৫  Shout At the Devil ১৯৬৮  Gold Mine aka Gold ১৯৭০  The Diamond Hunters ১৯৭১  The Sunbird ১৯৭২  Eagle in the Sky ১৯৭৪  The Eye of the Tiger ১৯৭৫  Cry Wolf ১৯৭৬  Hungry As the Sea ১৯৭৮  Wild Justice ১৯৭৯  Elephant Song ১৯৯১   সমালোচনা   যদিও বিভিন্ন সম্মানিত ঐতিহাসিক ও পত্রিকাগুলো স্মিথের কাজের প্রশংসা করেন। তার অন্যতম প্রধান সমালোচক মার্টিন হল তার বই জার্নাল অব সাউদার্ন আফ্রিকানস স্টাডিজে বলেন যে, উপন্যাসগুলো আফ্রিকার জাতীয়তাবাদের বিপক্ষে একপাক্ষিক ও অসম দৃষ্টিভঙ্গি ধারণ করে। অন্যান্য দাবীগুলোর মধ্যে রয়েছে, সমকামাভীত, নারীবিদ্বেষ ও জাতিবিদ্বেষের সাথে সাথে রাজনৈতিক এজেন্ডার উপস্থিতি রয়েছে উপন্যাসগুলোতে।মার্টিন হল "The Legend of the Lost City; Or, the Man with Golden Balls". জার্নাল অব সাউদার্ন আফ্রিকান স্টাডিজ,ভলিউম ২১, নং ২ (জুন, ১৯৯৫), পৃষ্ঠা ১৭৯-১৯৯।   বহিঃসংযোগ    বহিঃসংযোগ   উইলবার স্মিথ প্রাতিষ্ঠানিক সাইট  যুক্তরাজ্য উইলবার স্মিথের প্রাতিষ্ঠানিক সাইট  উইলবার স্মিথ ফোরাম   বিষয়শ্রেণী:আফ্রিকান লেখক বিষয়শ্রেণী:১৯৩৩-এ জন্ম বিষয়শ্রেণী:২০২১-এ মৃত্যু বিষয়শ্রেণী:ব্রিটিশ বুক অ্যাওয়ার্ড বিষয়শ্রেণী:ঐতিহাসিক ঔপন্যাসিক বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:মাইকেলহাউজের প্রাক্তন শিক্ষার্থী বিষয়শ্রেণী:রোডস বিশ্ববিদ্যালয়ের প্রাক্তন শিক্ষার্থী
স্যার সেসিল বীডন কেসিএসআই (১৮১৬ – ১৮৮০) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির তৃতীয় লেফটেন্যান্ট গভর্নর। তিনি ১৮৬২ সাল থেকে ১৮৬৬ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।   জন্ম ও প্রাথমিক জীবন    আরও দেখুন   লেফটেন্যান্ট গভর্নর;  বেঙ্গল প্রেসিডেন্সি;  বাংলার গভর্নরদের তালিকা।   তথ্যসূত্র    আরও পড়ুন      বহিঃসংযোগ   লেফটেন্যান্ট গভর্নর - বাংলাপিডিয়া হতে সংকলিত নিবন্ধ।  বিষয়শ্রেণী:১৮১৬-এ জন্ম বিষয়শ্রেণী:১৮৮০-এ মৃত্যু বিষয়শ্রেণী:বাংলার লেফটেন্যান্ট গভর্নর বিষয়শ্রেণী:শ্রেসবারি স্কুলে শিক্ষিত ব্যক্তি
থাম্ব|১৯৪১ সালে ব্রিটিশ পদাতিক যোদ্ধা তার রাইফেলে ১৯০৭ ধরনের বেয়নেট লাগিয়েছিলেন বেয়নেট (ফরাসি  থেকে) হল একটি ছুরি, ছোরা, তলোয়ার, বা গজাল-আকৃতির অস্ত্র যা একটি রাইফেল, মাস্কেট বা অনুরূপ আগ্নেয়াস্ত্রের মুখের শেষে লাগানোর জন্য নকশা করা, একে বর্শার মতো অস্ত্র হিসাবে ব্যবহার করা যায়। Brayley, Martin, Bayonets: An Illustrated History, Iola, WI: Krause Publications, ,  (2004), pp. 9–10, 83–85. ১৭ শতক থেকে প্রথম বিশ্বযুদ্ধ পর্যন্ত এটি পদাতিক আক্রমণের একটি প্রাথমিক অস্ত্র হিসাবে বিবেচনা করা হত। আজ এটি একটি আনুষঙ্গিক অস্ত্র বা শেষ অবলম্বনের একটি অস্ত্র হিসাবে বিবেচিত হয়।   তথ্যসূত্র    গ্রন্থপঞ্জি          আরও পড়া    হান্টিং ওয়েপন, হাওয়ার্ড এল ব্ল্যাকমোর, ২০০০, ডোভার পাবলিকেশন্স   বহিঃসংযোগ   বিশ্ব বেয়নেটস  নেপোলিয়নিক যুদ্ধের সময় পদাতিক কৌশল - বেয়নেট যুদ্ধ, বেয়নেট চার্জ  বিষয়শ্রেণী:ফরাসি উদ্ভাবন বিষয়শ্রেণী:ধারালো অস্ত্র বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা বিষয়শ্রেণী:বেয়নেট বিষয়শ্রেণী:আগ্নেয়াস্ত্রের উপাদান
বনি অ্যান্ড ক্লাইড আর্থার পেন পরিচালিত ১৯৬৭ সালের অপরাধমূলক জীবনী চলচ্চিত্র। এতে ক্লাইড ব্যারোর ভূমিকায় অভিনয় করেছেন ওয়ারেন বিটি ও বনি পার্কার-এর ভূমিকায় অভিনয় করেছেন ফায়ে ডানাওয়ে। অন্যান্য চরিত্রে অভিনয় করেছেন মাইকেল জে. পোলার্ড, জিনি হেকম্যান, এস্তেলা পার্সনস প্রমুখ। ছবিটির চিত্রনাট্য লিখেছেন ডেভিড নিউম্যান ও রবার্ট বেন্টন।  ব্ল্যাঞ্চ ব্যারো চরিত্রে অভিনয়ের জন্য এস্তেলা পার্সনস শ্রেষ্ঠ পার্শ্ব অভিনেত্রীর জন্য একাডেমি পুরস্কার এবং এই ছবির চিত্রগ্রাহক বার্নেট গাফি শ্রেষ্ঠ চিত্রগ্রহণের জন্য একাডেমি পুরস্কার অর্জন করেন।  কাহিনী সংক্ষেপ মহামন্দার সময়ে ক্লাইড ব্যারো বনি পার্কারের মায়ের গাড়ি চুরি করার সময় দুজনের সাক্ষাৎ হয়। বনি তার একগুঁয়ে হোটেল পরিচারিকার চাকরিতে বিরক্ত ছিল। ফলে সে ক্লাইডের সাথে তার অপরাধমূলক কাজে যোগ দেন। তারা কিছু কাজ বাগিয়ে নেয়, কিন্তু দুজনে নতুন হিসেবে খুব একটা সুবিধা করতে পারে না। কিন্তু ধীরে ধীরে তাদের অপরাধের মাত্রা বাড়তে থাকে এবং তারা দুজনে ফেরারী হয়ে যায়।  কুশীলব  ওয়ারেন বিটি - ক্লাইড ব্যারো  ফায়ে ডানাওয়ে - বনি পার্কার  মাইকেল জে. পোলার্ড - সি ডব্লিউ মস  জিনি হেকম্যান - বাক ব্যারো  এস্তেলা পার্সনস - ব্ল্যাঞ্চ ব্যারো  ডেনভার পাইল - ফ্রাঙ্ক হ্যামার  ডাব টেইলর - ইভান মস  জিনি ওয়াইল্ডার - ইউজিন গ্রিজার্ড  ইভানস ইভানস - ভেলমা ডেভিস  পুরস্কার ও সম্মাননা একাডেমি পুরস্কার  বিজয়ী: শ্রেষ্ঠ পার্শ্ব অভিনেত্রী - এস্তেলা পার্সনস  বিজয়ী: শ্রেষ্ঠ চিত্রগ্রহণ - বার্নেট গাফি  মনোনীত: - শ্রেষ্ঠ চলচ্চিত্র - ওয়ারেন বিটি  মনোনীত: - শ্রেষ্ঠ পরিচালক - আর্থার পেন  মনোনীত: - শ্রেষ্ঠ অভিনেতা - ওয়ারেন বিটি  মনোনীত: - শ্রেষ্ঠ অভিনেত্রী - ফায়ে ডানাওয়ে  মনোনীত: - শ্রেষ্ঠ পার্শ্ব অভিনেতা - জিনি হেকম্যান  মনোনীত: - শ্রেষ্ঠ পার্শ্ব অভিনেতা - মাইকেল জে. পোলার্ড  মনোনীত: - শ্রেষ্ঠ মৌলিক চিত্রনাট্য - ডেভিড নিউম্যান ও রবার্ট বেন্টন  মনোনীত: - শ্রেষ্ঠ পোশাক পরিকল্পনাকারী - থিওডোরা ভ্যান র‍্যাঙ্কল  আরও দেখুন  ১৯৬৭ সালের মার্কিন চলচ্চিত্রের তালিকা  চলচ্চিত্রে ১৯৬৭  তথ্যসূত্র  বহিঃসংযোগ    বিষয়শ্রেণী:১৯৬৭-এর চলচ্চিত্র বিষয়শ্রেণী:১৯৬০-এর দশকের জীবনী চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:মার্কিন জীবনী চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:আর্থার পেন পরিচালিত চলচ্চিত্র বিষয়শ্রেণী:ডেভিড নিউম্যানের চিত্রনাট্য বিষয়শ্রেণী:রবার্ট বেন্টনের চিত্রনাট্য বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র বিষয়শ্রেণী:সত্য ঘটনা অবলম্বনে অপরাধ চলচ্চিত্র বিষয়শ্রেণী:১৯৬০-এর দশকের অপরাধ নাট্য চলচ্চিত্র বিষয়শ্রেণী:মার্কিন পথ চলচ্চিত্র বিষয়শ্রেণী:মার্কিন জীবনীমূলক চলচ্চিত্র বিষয়শ্রেণী:মার্কিন অপরাধ হাস্যরসাত্মক নাট্য চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:টেক্সাসে ধারণকৃত চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:১৯৬০-এর দশকের মার্কিন চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
অ্যাটলাস বা আতলাস (প্রাচীন গ্রিক ভাষায়: Ἄτλας আৎলাস্‌) হলেন গ্রিক পুরাণে বর্ণিত টাইটান ইয়াপেতুস ও ওশেনিড ক্লাইমেনের সন্তান। এছাড়া, আতলাস বিখ্যাত এবং শ্রেষ্ঠ গ্রিক বীর: হেরাক্লেস বা (রোমান পুরাণে উল্লেখিত) হারকিউলিস এবং পের্সেউসের বীরগাথায় তিনি গুরুত্বপূর্ণ ভূমিকা পালন করেন। প্রাচীন গ্রিক কবি হেসিয়ডের এর মতে, অ্যাটলাস পৃথিবীর সর্বপশ্চিমে বা হেসপেরিডিসে দণ্ডায়মান আছেন।Hesiod, Theogony, in The Homeric Hymns and Homerica with an English Translation by Hugh G. Evelyn-White, Cambridge, Massachusetts., Harvard University Press; London, William Heinemann Ltd. 1914. Online version at the Perseus Digital Library. তিনি হলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে।  হাইজিনাস এর বিবরণে, তাকে ধরিত্রীমাতা গেইয়া ও আলোর আদি দেবতা ঈথারের সন্তান বলে উল্লেখ করা হয়েছে এবং তাকেও একজন আদি দেবতা হিসাবে বর্ণিত করা হয়েছে। সেখানে সে আদি চন্দ্রদেবী ফোবির স্বামী।   তথ্যসূত্র    বহিঃসংযোগ   Atlas, English Wikipedia  Atlas, a Titan; Theoi Greek Mythology  বিষয়শ্রেণী:গ্রিক দেবতা বিষয়শ্রেণী:গ্রিক পুরাণ
চার্লি রবার্টস (জন্ম এপ্রিল ৬, ১৮৮৩ ডার্লিংটন, মৃত্যু আগস্ট ৭, ১৯৩৯ ম্যানচেস্টার) ছিলেন একজন ইংরেজ ফুটবল খেলোয়াড়।  বিশপ অকল্যান্ড দলের হয়ে তিনি খেলা শুরু করেন, পরে খুব তাড়াতাড়ি গ্রিমসবি টাউন দলে চলে যান। ১৯০৪ সালে তিনি ৪০০ পাউন্ডের বিনিময়ে ম্যানচেস্টার ইউনাইটেড ক্লাবে যোগদান করেন। সেসময় ম্যানচেস্টার ইউনাইটেড ছিলেন জে. আর্নেস্ট ম্যাংনাল ম্যানচেস্টার সিটি ক্লাব থেকেও কিছু খেলোয়াড়কে নিয়ে আসে যার মধ্যে বিলি মেরেডিথ ও স্যান্ডি টার্নবুল উল্লেখযোগ্য। রবার্টের ক্লাবে যোগদান ছিল ক্লাবের উন্নয়নের জন্য খুবই গুরুত্বপূর্ণ। তিনি ছিলেন শক্তিশালী, দক্ষ ও দ্রুতিগতির সেন্টার-ব্যাক। তিনি পেশাদার খেলোয়াড়দের সংগঠিত করায় উৎসাহী ছিলেন।   খেলোয়াড় ইউনিয়ন  ১৯০৭ সালের ২ ডিসেম্বর রবার্টস, মেরেডিথকে সাথে নিয়ে প্লেয়ারস অ্যাসোসিয়েশন গঠন করেন। এফএর সমর্থিত না হলেও লিগ ক্লাবের কাছে সংগঠনটি সমর্থন পেয়েছিল।   খেলোয়াড়ী জীবন  তিনি সাধারণত হাফ-ব্যাক বা সেন্টার-হাফ হিসেবেই ম্যানচেস্টার ইউনাইটেড ক্লাবে খেলতেন। ক্লাবের পক্ষে তিনি ১৯০৮ ও ১৯১১ সালে লিগ শিরোপা এবং ১৯০৯ সালে এফএ কাপ জেতেন। ১৯১৩ সালের আগস্ট মাসে তৎকালীন রেকর্ড ১,৫০০ পাউন্ডের বিনিময়ে তিনি ওল্ডহ্যাম অ্যাথলেটিক ক্লাবে যোগ দেন। এছাড়া তিনি ম্যানেজারের ভূমিকাও পালন করেছেন।  চার্লি রবার্টস তিনবার ইংল্যান্ড দলের পক্ষে আন্তর্জাতিক খেলায় অংশ নিয়েছেন। এছাড়া ম্যানচেস্টার ইউনাইটেড ক্লাবের পক্ষে খেলা প্রথম ইংল্যান্ড আন্তর্জাতিক খেলোয়াড়ও তিনিই।  'ডিজি স্পেলস' অসুখে ভোগার পর অপারেশনের সময় ম্যানচেস্টার রয়াল ইনফার্মারিতে তিনি মারা যান।   সম্মাননা  ম্যানচেস্টার ইউনাইটেড  এফএ কাপ বিজয়ী: ১৯০৯  বিষয়শ্রেণী:১৮৮৩-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:১৯৩৯-এ মৃত্যু বিষয়শ্রেণী:বিশপ ওকল্যান্ড ফুটবল ক্লাবের খেলোয়াড় বিষয়শ্রেণী:ডার্লিংটন সেন্ট অগাস্টিন'স ফুটবল ক্লাবের খেলোয়াড় বিষয়শ্রেণী:গ্রিমসবি টাউন ফুটবল ক্লাবের খেলোয়াড় বিষয়শ্রেণী:অল্ডাম অ্যাথলেটিক ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংরেজ ফুটবল ম্যানেজার
মোহনপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (আট বার)।  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৩,৭২৬ জন, যার মধ্যে পুরুষ ভোটার ২২,২২৮ জন এবং নারী ভোটার ২১,৪৯৪ জন। মোহনপুর বিধানসভা কেন্দ্রে ২০১৮ ভোটার লিঙ্গানুপাত ৯৬৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪১,১৯৪ জন যার মধ্যে পুরুষ ভোটার ২০,৮৪৬ জন এবং নারী ভোটার ২০,৩৪৮ জন।   বিধানসভার সদস্য   নির্বাচন বিধায়কদল সময়কাল২০১৮রতনলাল নাথ বিজেপি১৯৯৩-বর্তমান২০১৩ আইএনসি২০০৮২০০৩১৯৯৮১৯৯৩১৯৮৮ ধীরেন্দ্র চন্দ্র দেবনাথ ১৯৮৩-৯৩১৯৮৩১৯৭৭ রাধারমন দেবনাথ সিপিআই(এম) ১৯৭২-৮৩১৯৭২১৯৬৭পি আর ডি গুপ্ত আইএনসি১৯৬৭-৭২   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
হিজল (বৈজ্ঞানিক নাম:Barringtonia acutangula) মাঝারি আকারের ডালপালা ছড়ানো দীর্ঘজীবী গাছ। সংস্কৃত নাম নিচুল। এ ছাড়া জলন্ত, নদীক্রান্ত এসব নামেও হিজলগাছ পরিচিত।বিলের বুকে হিজলের সারি, সুমনকুমার দাশ, দৈনিক প্রথম আলো। ঢাকা থেকে প্রকাশের তারিখ: আগস্ট ১৯, ২০১৩ খ্রিস্টাব্দ। বাকল ঘনছাই রঙের ও পুরু। হিজলের বিষাক্ত অংশ হলো ফল, যা মারাত্মক বমনকারক।   আদি নিবাস  হিজল গাছের আদি নিবাস বাংলাদেশ দক্ষিণ এশিয়া, মালয়েশিয়া ও অস্ট্রেলিয়া।   আকার  হিজল মাঝারি ধরনের। ডালপালার বিস্তার চারদিকে। সাধারণত জলজ কাদা, পানিতে এই গাছ জন্মেদ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-৫০, । বীজ থেকে গাছ হয়। উচ্চতা ১০ থেকে ১৫ মিটার।   ফুল  হিজল ফুল ফোটে বৈশাখ-জ্যৈষ্ঠ মাসে। হিজল ফুল দেখতে খুবই সুন্দর। হালকা গোলাপি রঙের ১০-১২ সেমি লম্বা পুষ্পদণ্ডের মাঝে অসংখ্য ফুল ঝুলন্ত অবস্থায় ফোটে। গভীর রাতে ফুল ফোটে, সকালে ঝরে যায়। ফুলে একধরনের মিষ্টি মাদকতাময় গন্ধ আছে।   ব্যবহার  হিজলগাছের প্রাণশক্তি প্রবল। বন্যার পানি কিংবা তীব্র খরাতেও টিকে থাকে। এমনকি পানির নিচে কয়েক মাস নিমজ্জিত থাকলেও হিজলগাছ বেঁচে থাকে। তাই হাওর অঞ্চলে এ গাছের ডাল মাছের অভয়ারণ্য তৈরিতে ব্যবহৃত হয়।   গ্যালারি    তথ্যসূত্র   বিষয়শ্রেণী:বৃক্ষ বিষয়শ্রেণী:আফগানিস্তানের উদ্ভিদকুল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:বাংলার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:কুইন্সল্যান্ডের উদ্ভিদ বিষয়শ্রেণী:ম্যানগ্রোভ
মানবী সংস্থাটি গঠিত হয়েছিল মূলত ছয়জন দক্ষিণ এশীয় মহিলা দ্বারা, যাঁরা হলেন শমিতা দাশ দাশগুপ্ত, রাধা শর্মা হেগড়ে, শশী জৈন, রশ্মি জয়পাল, বিভা ঝা এবং কাবেরী দত্ত। মানবীর সৃষ্টি হয়েছিল মার্কিন যুক্তরাষ্ট্রে বসবাসকারী দক্ষিণ এশীয় নারীদের সমস্যাগুলির মুখোমুখি হয়ে সহায়তা করতে আগ্রহী একটি সংস্থা হিসাবে এবং এই সঙ্গে এদের লক্ষ ছিল নারীদের মধ্যে সচেতনতা বৃদ্ধি করা। অল্প সময়ের মধ্যে, এই নিউ জার্সি ভিত্তিক সংস্থাটি সহিংসতা এবং নির্যাতনের সম্মুখীন মহিলাদের পরিষেবা প্রদান শুরু করে এবং সেই সঙ্গে মহিলা সম্প্রদায়ের অনুরোধকে কার্যকরী করতে তার লক্ষ্যগুলিকে প্রসারিত করে।   সাধারণ বর্ণনা  ১৯৮৫ সালে মার্কিন যুক্তরাষ্ট্রে মানবীর (সংস্কৃতে যার অর্থ 'আদি নারী') প্রতিষ্ঠা হয়। এটি প্রথম এমন একটি সংস্থা যা বিশেষভাবে সহিংসতার শিকার হওয়া দক্ষিণ এশীয় মহিলাদের প্রয়োজনের কথা বলে। যদিও এটি একটি চেতনা-উত্থাপনকারী গোষ্ঠী হিসাবে শুরু হয়েছিল, কিন্তু মানবীর প্রতিষ্ঠাতারা শীঘ্রই বুঝতে পেরেছিলেন যে নির্যাতনের সম্মুখীন দক্ষিণ এশীয় নারীরা বিভিন্ন কারণে স্থানীয় কর্তৃপক্ষ এবং মূলধারার সংস্থাগুলির কাছ থেকে সাহায্য চাইতে অক্ষম। অনেক কারণের মধ্যে কিছু কারণকে সাংস্কৃতিক, ভাষাগত এবং অভিবাসনগত বাধার জন্য দায়ী করা যেতে পারে।  মানবীর প্রতিষ্ঠার পর থেকে, মার্কিন যুক্তরাষ্ট্রে মানবীর অনুকরণে মহিলাদের জন্য আরও অনেক দক্ষিণ এশীয় সংস্থা গঠিত হয়েছে। আজ, মার্কিন যুক্তরাষ্ট্রে দক্ষিণ এশীয় নারী আন্দোলনকে এগিয়ে নেওয়ার জন্য মানবী কাজ করছে, সেইসঙ্গে মার্কিন যুক্তরাষ্ট্রে বসবাসকারী দক্ষিণ এশীয় নারীদের পরিবর্তিত চাহিদার সাথে নিজেদের পরিষেবার ব্যবস্থাকে ক্রমাগত মানিয়ে নিয়ে মানবী তার নতুন কৌশলগুলিকে সঙ্গে নিয়ে অগ্রগামী হয়ে কাজ করে চলেছে।  দক্ষিণ এশীয় মহিলাদের প্রয়োজনে সরাসরি পরিষেবা প্রদান করার সঙ্গে সঙ্গে দক্ষিণ এশীয় সম্প্রদায়ের মধ্যে সামাজিক পরিবর্তন নিয়ে আসার জন্যও মানবী কাজ করে। উপরন্তু, মার্কিন যুক্তরাষ্ট্রে নারীর বিরুদ্ধে সহিংসতা বন্ধ করার মূলধারার আন্দোলনের পাশাপাশি এটি সাংস্কৃতিক দক্ষতার শিক্ষা এবং বৈচিত্র্যের প্রশিক্ষণ দেয়। সংক্ষেপে, মানবী একই সাথে নির্যাতনের সম্মুখীন হওয়া নারীদের তাৎক্ষণিক প্রয়োজন মেটায় এবং শান্তিপূর্ণ সম্প্রদায় প্রতিষ্ঠা করে লিঙ্গ - ভিত্তিক সহিংসতা থেকে মুক্ত এক দীর্ঘমেয়াদী দৃষ্টিভঙ্গি প্রদান করে।  পীড়িতের সহায়তার উপায়  শুনুন। পীড়িতা যা বলছেন তা বিশ্বাস করুন।  পীড়িতাকে আশ্বাস দিন যে তাঁরা একা নন এবং তাঁরা নিরাপত্তা পাবার যোগ্য।  বিচার করতে যাবেন না। পীড়িতাদের জানান যে অপব্যবহার যে কারো সাথে হতে পারে।  তাঁদের সম্মতি এবং গোপনীয়তার অধিকারকে সম্মান করুন। কখনও কখনও পীড়িতার জন্য অপব্যবহার সম্পর্কে কথা বলা খুব কঠিন।  কোড ওয়ার্ড স্থাপন করে পীড়িতার সাথে যোগাযোগ করুন এবং তাঁরা নিরাপদ তা নিশ্চিত করুন।   তাঁদের একটি গার্হস্থ্য সহিংসতা সহায়তা লাইন খুঁজে পেতে সাহায্য করুন এবং তাদের সাথে যোগাযোগ রেখে চলুন।  যদি আপনার বা আপনার পরিচিত কারোর সহায়তার প্রয়োজন হয়, অনুগ্রহ করে আমাদের সাথে যোগাযোগ করুন আমাদের ২৪/৭ বহুভাষিক হটলাইন নম্বরে (৭৩২) ৪৩৫-১৪১৪ অথবা manavi@manavi.org.  সহিংসতা জয় করে ফেরা এক পীড়িতার উক্তি “যখন আমার জন্য কেউ ছিল না, তখন মানবী আমার হাত ধরেছিল এবং তার কারণে আমি মর্যাদা ও ব্যক্তিগত পরিচয় নিয়ে বেঁচে আছি। আজ, আমি নিজেকে গর্বিতভাবে একজন বেঁচে থাকা ব্যক্তি বলে দাবি করি।”  বহিঃসংযোগ    মানবী ওয়েবসাইট  হার্ভার্ড বিশ্ববিদ্যালয়ে বহুত্ববাদ প্রকল্প তথ্যসূত্র  বিষয়শ্রেণী:১৯৮৫-এ প্রতিষ্ঠিত সংগঠন